ཚད་བགེགས།། གཡུང་དྲུང་གསང་དམ་གཉན་ལ་མ་འདའ་ཞིག །འདས་ན་ཟིན་
མེད་འཁྲུལ་སྣང་མྱོང་ལ་ཉེ༎ དེ་བས་ཁྱབ་བརྡལ་བརྗོད་བྲལ་མཚམས་བཅད་དོ། །
ཨཱོྃ་ཨ་དཀར་ཧ་ར་ཀྲོ་ཏ་ཨུ་ཙ་ཏྱ་ཕཊཿ བསྲུང་གུར་དབུབ་པ་ནི། ཨཿ མཐའ་བྲལ་སྟོང་
ཆེན་ཟང་ཐལ་འབྱམས་ཡས་ཞིང་།། ལྷུན་གྲུབ་རིག་རྩལ་ཐུགས་རྗེའི་གཞན་སྣང་ཤར།
གསང་བདག་རིག་འཛིན་རིགས་བརྒྱའི་ཕོ་བྲང་ཆེ།། མ་བྱས་ཡོངས་གྲུབ་ཆེན་པོའི་
གུར་དུ་རོལ། ཨ་ཨ་ཨ། དྲུང་མུ་ཙཀྲ་པདྨ་རཏྣ་རཀྵ་Ś༔ ཞེས་ཀྱི་སྣང་གྲགས་དྲན་རྟོགས་
ཐམས་ཅད་རིག་འཛིན་གསང་བའི་དཀྱིལ་འཁོར་ཆེན་པོར་བསམ་མོ། །དེ་ནས་ཐུན་མོང་མ་ཡིན་པའི་ཡན་ལག་ནི།
ཨ༔སྐྱེ་མེད་ངང་ལས་སྐྱེ་བའི་ཚོ་འཕྲུལ་ཆེ། ཤེས་རབ་རང་བྱུང་སྒྲོན་མའོད་དུ་གསལ།།
93

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བསམ་བརྗོད་བྲལ་བ་ཡེ་ཤེས་དབྱིངས་རྣམ་དག །རང་བཞིན་སྐུ་གསུམ་ལྷ་མཆོག་
མངོན་དུ་བཞུགས།། རྩ་ལམ་རྒྱངས་ཞགས་སྒྲོན་མས་མཚམས་འབྱེད་ཅིང་།། ཐིག་
ལེ་རྟེན་དང་བརྟེན་པ་དབྱིངས་སྒྲོན་ཀློང་།། རིག་གདངས་སྤྲུལ་པའི་ལྷ་ཚོགས་ལུ་
གུ་རྒྱུད།། མངོན་སུམ་མཐོང་བར་ལྟ་བས་མཇལ་ཕྱག་འཚལ། ཡེ་ཤེས་རང་མདངས་
ཟེར་དང་འཇའ་ཚོན་དང་། ཐིག་ལེ་ཐིག་ཕྲན་ཚོམ་བཀོད་བརྡ་རྟགས་རིས། ཕྱི་
ནང་གསང་བའི་མཆོད་སྤྲིན་ངེས་མེད་ཤར།། ཉམས་ཀྱི་འཕེལ་སྣང་ཀུན་བཟང་མཆོད་
ཚོགས་མཆོད།། སྣང་བ་སྐུ་དང་ཞིང་ཁམས་མ་ལུས་རྫོགས།། སྒྲ་གྲགས་སྟོང་
དབྱངས་དྲན་རྟོག་ཡེ་ཤེས་ཤར།། རིག་པ་ཚད་ཕེབས་ཆེན་པོ་ཁོ་ན་ཉིད།། འཁོར་གསུམ་
གཟུང་འཛིན་ཕྲ་རགས་སྡིག་ལྟུང་བཤགས།། བོན་ཅན་མཚན་མ་སྣང་བའི་ཆ་
ཐམས་ཅད།། བོན་ཉིད་མཚོན་བྲལ་ཀློང་དུ་ཟད་སར་ཕྱིན།༎ དག་པ་གཉིས་ལྡན་
འབྲས་བུ་ཟག་མེད་ཀྱི༎ ཡེ་ཤེས་ཚོགས་ཆེན་རྫོགས་ལ་རྗེས་ཡི་རང་། གཏིང་གསལ་
རང་རིག་ཕྱི་གསལ་འཕོ་བ་ཆེ།། གཡུང་དྲུང་གསུམ་གྱི་རང་བཞིན་གསང་བ་གསུམ།
རྒྱུན་དུ་རྟག་བརྟན་ཀློང་མཉམ་རྫོགས་པ་ཆེ།། དུས་མེད་བཀའ་གསང་འཁོར་ལོ་
བསྐོར་བ་བསྐུལག རིག་རྩལ་རང་གདངས་སྒྲོན་དྲུག་འཇའ་ཐིག་ལེ།། མི་འདའ་
འཇའ་ལུས་སྣང་བརྙན་སྐུར་བཞེངས་ཤིང་།། ཐུགས་རྗེ་ཡོངས་སུ་ཁྱབ་པའི་མཁྱེན་
བརྩེ་ཉིད།། སྲིད་པ་ཅི་སྲིད་གནས་པར་བཞུགས་གསོལ་འདེབས།། དེ་ལྟར་ཟག་
མེད་ཡེ་ཤེས་ཚོགས་ཆེན་གྱིས།། སྒྲིབ་གཉིས་དག་ཅིང་གཞོན་ནུ་བུམ་སྐུའི་ཀློང་།།
ཤེས་རབ་རང་རྩལ་བསྔོ་ཡུལ་དམིགས་མེད་ཆེ།། ཀློང་ཆེན་རང་གྲོལ་གཉིས་མེད་
ལ་བཟླའོ། །དེ་ལྟར་སྔོན་འགྲོའི་རིམ་པ་རྫོགས་པ་དང༌། དེ་ནས་དངོས་གཞིའི་ལྷ་ཚོགས་བསྐྱེད་པ་ནི། ཨཿ
ཀ་དག་གཏིང་གསལ་བོན་དབྱིངས་སྤྲོས་དང་བྲལ། ཀུན་སྣང་ལྷུན་གྲུབ་བཅོས་མིན་
སྟོང་སྙིང་རྗེ༎ ཟུང་འཇུག་རྩལ་རྫོགས་གདོས་ལུས་འོད་དུ་དག །རིག་སྣང་འགག་
94

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
མེད་གསང་བདག་ལྷར་གསལ་བའི།། ཐུགས་ལས་འོད་ཤར་སྣང་ཁམས་བདེ་བ་
ཆེ།། ཟག་བྲལ་ཡེ་ཤེས་ལྔ་ཡི་རང་མདངས་ལས།། བོན་ཉིད་མངོན་སུམ་འབྱུང་
བ་ཡུམ་ལྔའི་ཀློང་།། ཉམས་ཀྱི་འཕེལ་སྣང་གཞལ་ཡས་མཚན་ཉིད་རྫོགས། རང་རིག་
ཚད་ཀྱི་དོན་ཕེབས་ཐབས་ཤེས་གཟུགས།། བློ་འདས་བོན་ཉིད་ཟད་པའི་ངོ་བོ་ཉིད།།
ལྷུན་གྲུབ་འཇའ་ལུས་འཕོ་ཆེན་གཞོན་ནུའི་སྐུ། ཡེ་གྲོལ་གདོད་མའི་མགོན་པོ་ཀུན་
ཏུ་བཟང་།། འོད་གསལ་སད་པའི་རིག་གདངས་མཁར་ཤར་བ།། ཐབས་ཆེན་ཨཿ
ཡིག་གསལ་འཚེར་བཻཌཱུའི་མདངས།། འཕྲོ་འདུས་དོན་བྱས་ཡོངས་སུ་གྱུར་པ་ལས།།
ཐུགས་རྗེ་འགྲོ་བའི་དོན་དུ་སྐུར་བཞེངས་པ། རང་རིག་བླ་མ་དབྱེར་མེད་རིག་འཛིན་
རྗེ། གསང་བའི་བདག་ཉིད་གསང་བ་འདུས་པ་ཉིད།། མཐིང་གསལ་ཞལ་གསུམ་
ཕྱག་དྲུག་མཚན་དཔེ་འབར།། ཉམས་བག་བརྗིད་ལྡན་་དཀར་དམར་མཐིང་ཀའི་ཞལ།
ཞི་མ་ཁྲོས་ཚུལ་རིགས་ལྔའི་པྲོག་ཞུ་གསོལ།། རིན་ཆེན་རྒྱན་དང་པཉྩའི་ན་བཟའ་
མནབ།། གསང་བའི་ཕྱག་རྒྱས་གཡུང་དྲུང་ཐོད་ཞལ་འཛིན།། དགྱེས་པའི་ཕྱག་རྒྱས་
ཨུདྤལ་འཁོར་ལོ་བསྣམས།། མཉམ་པའི་ཕྱག་རྒྱས་ས་གནོན་གདུལ་བྱ་སྐྱོབ། པདྨ་
ཉི་ཟླའི་སྟེང་དུ་སྐྱིལ་ཀྲུང་བཞུགས།། ཐུགས་ཀར་ཤེ་ཐུན་རིན་ཆེན་འབར་བའི་
དབུས།། གཤེན་ལྷ་དཀར་པོ་བདེར་གཤེགས་རྩ་བའི་ལྷ༎ སྐུ་མདོག་དཀར་གསལ་
མཉམ་བཞག་བུམ་པ་འཛིན།། ཐུགས་ཀློང་ཀུན་ཏུ་བཟང་པོ་མཐིང་ཀའི་མདངས།
གཅེར་བུ་ཕྱོགས་མེད་ཀུན་གཟིགས་འགྲོ་ལ་དགོངས༎ སྲོག་གི་དྭངས་མ་ཨཿཡིག་
སྤུ་ཤད་ཙམ།། ཐུགས་འཛབ་དཀར་གསལ་གཡས་འཁོར་རང་སྒྲ་སྒྲོག །གསལ་
འཚེར་འོད་དང་ཟེར་གྱིས་ཀུན་ཏུ་གཏིབ།། གསང་བདག་དབྱིངས་ཀློང་སྒྱུ་འཕྲུལ་
རོལ་པའི་གར༎ གསང་བའི་ཡུམ་ཆེན་མཁའ་གསལ་བདེ་བའི་ཕྱུག །དཀར་མོ་
གྲི་ཐོད་བསྣམས་པ་ཡབ་ལ་འཁྲིལ།། བརྒྱུད་པ་དྲུག་ལྡན་བླ་མའི་ཚོགས་ཀྱིས་བསྐོར།
95

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཙོ་བོ་ཡབ་ཡུམ་སྙོམ་འཇུག་བདེ་ཆེན་སྤྲིན། ཡེ་ཤེས་བཞི་སྦྱོར་འཁོར་ལོའི་བརྟུལ་
ཤུགས་ཀྱིས།། ཨེ་ཝཾ་འབར་འཛག་རིག་རྩལ་ཟེར་ཐིག་ལེར།། ཧྲཱི་ཡིག་བརྒྱད་མཚོན་
ཕྱོགས་མཚམས་པད་སྟེང་བབ། ཡོངས་སུ་འོད་ཞུ་པད་ཉི་ཟླ་བའི་སྟེང་།། ཉིད་ལས་
མི་གཞན་ཐུགས་རྗེའི་བདག་ཉིད་ཅན།། ཤར་དུ་རྣམ་སྨིན་རིག་འཛིན་ཡབ་ཡུམ་
དཀར།། ལྷོ་རུ་ཚེ་དབང་རིག་འཛིན་ཡབ་ཡུམ་སྔོ༎ ནུབ་ཏུ་ཕྱག་རྒྱའི་རིག་འཛིན་
ཡབ་ཡུམ་དམར། བྱང་དུ་ལྷུན་གྲུབ་རིག་འཛིན་ཡབ་ཡུམ་ལྗང༌༎ ཤར་ལྷོ་ས་གནས་
རིག་འཛིན་ཡབ་ཡུམ་མཐིང་།། ལྷོ་ནུབ་ཐོགས་མེད་རིག་འཛིན་ཡབ་ཡུམ་སེར།། ནུབ་
བྱང་གྲུབ་པའི་རིག་འཛིན་ཡབ་ཡུམ་སྨུག །བྱང་ཤར་བདག་འབྲེལ་རིག་འཛིན་
ཡབ་ཡུམ་ལྗང་།། གཡས་གཡོན་ཕྱག་མཚན་རིགས་ཀྱི་དོན་རྟགས་འཛིན།། རུས་
པའི་རྒྱན་སྤྲས་བརྐྱང་བསྐུམ་གདན་ལ་བཞུགས།། སྒོ་བཞི་ཧ་རི་ནི་ས་འོད་ཞུ་ལས།།
ཤར་སྒོ་སྙིང་རྗེ་ཚད་མེད་མཁའ་འགྲོ་དཀར།། ལྷོ་སྒོ་བྱམས་པ་ཚད་མེད་མཁའ་འགྲོ་
སེར།། ནུབ་སྒོ་དགའ་བ་ཚད་མེད་མཁའ་འགྲོ་དམར།། བྱང་སྒོ་བཏང་སྙོམས་
ཚད་མེད་མཁའ་འགྲོ་ལྗང༌།། གཡས་ན་འཛིན་བསྡམས་འཆིང་མྱོས་གཡོན་ཐོད་
ཁྲག །ཞབས་ནི་སྟི་རའི་གདན་ལ་གར་གྱིས་བཞེངས། ཕྱི་རིམ་པདྨ་འབུམ་ལངས་
རྒྱས་པའི་སྟེང་།། གསང་བའི་རིག་འཛིན་གྲུབ་ཐོབ་ཕོ་མོའི་ཚོགས།། ཏིལ་འབྲུ་
གཅལ་དུ་བཀྲམ་པ་ལྟ་བུས་བསྐོར།། འཁོར་འདས་མཉམ་པ་ཟིལ་གྱིས་གནོན་ཏེ་
བཞུགས།། དེ་ལྟར་རིག་པ་རང་བྱུང་ལྷ་ཚོགས་ཀུན།། འོད་སྐུ་སྒྲིབ་མེད་མ་འདྲེས་
གསལ་ལ་རྫོགས།། དབྱིངས་ཡེ་མངོན་ཐིམ་གཉིས་མེད་སེམས་དཔའ་ཆེ།། མཁྱེན་
བརྩེ་ནུས་པའི་དབང་བསྐུར་བྱིན་དབབ་བོ།། ཨ་ནཱཾ་ཧཱུྃ་རཾ་ཛ་སྭཱཧཱ། ཡིས་མི་ཟད་རྒྱུན་གྱི་འཁོར་
ལོ་ལྔའི་རང་བཞིན་དུ་གྱུར་པར་བསམ་ལ། གྲུབ་ན་དབང་ལྟར་བྱིན་འབེབས་བརྗོད། དེ་ནས་སྤྱན་དྲང་པ་ནི། ཧྲཱིཿ
རང་སྣང་དག་པ་གསང་ཆེན་བདེ་བའི་ཞིང་། གསང་བདག་ཆེན་པོ་གཤེགས་བཞུགས་
96

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
མཚན་བྲལ་ཡང༌།༎ འགྲོ་བའི་འཁྲུག་རྟོག་དྲྭ་བ་གཞོམ་པའི་ཕྱིར།། འོག་མིན་གསང་
ཆེན་གནས་ནས་སྐུར་བཞེངས་ལ།། རིག་འཛིན་བརྒྱད་དང་སྒོ་མ་སྡེ་བཞི་བཅས།
གྲུབ་པའི་གནས་ཆེན་དེ་སྙེད་རིག་འཛིན་ཚོགས།། མ་ལུས་ཐོགས་མེད་གནས་
འདིར་གཤེགས་སུ་གསོལ། སྐུ་ལ་རུས་པའི་རྒྱན་དྲུག་ཁྲ་ལ་ལ།
ཞབས་ནི་བདེ་བའི་
གར་སྟབས་ཁྱུགས་སེ་ཁྱུག །ཞལ་ནས་རྔམ་པའི་གད་རྒྱང་ལྷང་ངེ་ལྷང༌།། བཞད་
དང་འཛུམ་དང་དགྱེས་ཞལ་ལྷག་གེ་ལྷག །ཐོད་ཆེན་རྔ་སྒྲའི་སྒྲ་སྐད་ཁྲོ་ལོ་ལོ། །མི་
རྐང་གླིང་བུ་གསུང་དབྱངས་ཙེ་རེ་རེ། ཚིལ་ཆེན་གསུར་གྱི་དུད་པ་ཀྱི་ལི་ལི། ད་པའ་
བོ་དཔའ་མོའི་བྲོ་བརྡུང་ཁྲིགས་སེ་ཁྲིག །ཡེ་ཤེས་ལྔ་ཡི་མདངས་འོད་ཡ་ལ་ལ།
ཐུགས་རྗེ་བརྩེ་བའི་སྤྲིན་དཔུང་ལམ་སེ་ལམ།། སྟོང་རིག་ཟུང་འཇུག་དགོངས་
ཉམས་ས་ལ་ལ།། སྣང་སྲིད་སྐུ་དང་ཞིང་ཁམས་རངས་སེ་རང་།། བྱིན་ཆེན་དབྱིངས་
ནས་འབེབས་ལ་གཤེགས་སུ་གསོལ།། དངོས་གྲུབ་ཆར་ཆེན་དབབ་ལ་གཤེགས་སུ་
གསོལ།། བརྟུལ་ཤུགས་ཉམས་ཆེན་སྤར་ལ་གཤེགས་སུ་གསོལ། ཐུགས་རྗེའི་དབང་
ཆེན་བསྐུར་ལ་གཤེགས་སུ་གསོལ། གཟི་མདངས་ལྷ་ཞལ་སྟོན་ལ་གཤེགས་སུ་གསོལ།
ཨ་དཀཪ་ཧ་ཪ་སྤུངས་སོ་ར་ཡོ་ཛ༔ བཞུགས་གསོལ་ནི། ཨ༔ ཡེ་ཤེས་དབྱིངས་ནས་སྤྱན་
དྲངས་ལྷ་ཚོགས་དང༌། རིག་རྩལ་ལས་བྱུང་ད་མ་ཚིག་སེམས་དཔའ་ཆེ།། ཕྱག་རྒྱ་
གསང་བའི་དཀྱིལ་འཁོར་ཆེན་པོ་འདིར། དབྱེར་མེད་བྱང་ཆུབ་བར་དུ་བརྟན་
པར་བཞུགས། ཨདཀར་ཧ་ར་རཏྣ་Ś་སྤུངས་ཏིཥྤ་ལྷན། ཕྱག་འཚལ་བ་ནི། ཧྲཱིཿ སྐྱེ་འཆི་
འཇིགས་བྲལ་ནང་གསལ་གསང་བའི་སྐུ།། རིག་པ་འགྲོ་ལྡོག་མི་འགྱུར་དཀྱིལ་
འཁོར་ཆེ།། རང་ངོ་ཤེས་པའི་བརྡ་ཡི་མཇལ་ཕྱག་ཟླུམ།། རེ་དོགས་བླང་དོར་མེད་
པའི་ངང་དུ་འཚལ། ཨ་དཀར་ཧ་ར་གུ་དུན་ཧྲུན། བཤགས་པ་ནི། ཨ༔ །འཁོར་འདས་
རིག་རྩལ་མ་འགག་རྒྱན་ཤར་བ།། ཡེ་ནས་སྤང་ལེན་དགག་སྒྲུབ་མཐའ་བྲལ་ཀྱང་།།
97

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
शे
མ་རྟོགས་སྒྲིབ་པ་ཉི་ཤུའི་ལས་ངན་ཚོགས།། ཡེ་གྲོལ་ཆེན་པོའི་ངང་དུ་བཤགས་པ་
འབུལ།། ན་མ་རྐོ་ཕུང་ཨུ་དུག་གཤའ་ཡ་ནི་སྭཱཧཱ། བརྡ་སྒོ་དབྱེ་བ་ནི། ཧྲཱི༔ཙིརྟ་ཤ་སྒྲོན་
ཡངས་པའི་རྐོང་བུ་རུ།། དཀར་འཇམ་རྩ་ཡི་སྒྲོན་མའི་སྡོང་བུ་བཙུག །གནས་ལུགས་
རང་བྱུང་སྒྲོན་མའི་མར་ཁུས་བཀངས།། རྒྱངས་ཞགས་ཆུ་ཡི་སྒྲོན་མའི་མེ་སྤར་
བས།། དབྱིངས་སྣང་སྒྲོན་མའི་ཞིང་ཁམས་གསལ་གྱུར་ཅིག །སད་དོ་ཧ་ར་པྲ་ཝེ་
གཤའ་ཡ་སལ། ཕྱི་ནང་གསང་བའི་མཆོད་་པ་འབུལ་བ་ལས། དང་པོ་ཕྱི་མཆོད་ནི། ཨ༔ ཚོགས་དྲུག་
ཡུལ་དང་དབང་པོའི་རྟོག་ཚོགས་ཀུན།། ལྷུན་གྲུབ་མཆོད་པའི་སྤྲིན་ཚོགས་སོ་སོར་
གཏིབ༎ རྣམ་པ་རང་འཕྲུལ་ལྷ་དང་ལྷ་མོའི་ཚོགས།། བོན་དབྱིངས་བཀངས་ཏེ་
དབྱིངས་སུ་ཐིམ་པར་འབུལ། མ་ཧཱ་ཨ་དཀར་ཧ་ལ་ཐིམ་ཐིམ་ཡེ་ཁཱ་ཧི། ནང་མཆོད་སྨན་
རཀ་གཏོར་གསུམ་ལས། སྨན་མཆོད་ནི། ཨཿ མཐའ་གྲོལ་ཀློང་ཡངས་ཆེན་པོའི་བྷན་དྷ་རུ།།
གྲོལ་མཉམ་ཉིད་ཆེན་པོའི་ཨ་མྲྀ་ཏ།༎ རང་གྲོལ་དཀྱིལ་འཁོར་ཆེན་པོའི་ལྷ་ཚོགས་
ལ༎ ཅེར་གྲོལ་རིག་པའི་ངང་དུ་འབུལ་གྱིས་བཞེས།། གཡུ་འབྲང་བདུད་རྩི་ར་ས་
ཡ་ན་ཁཱ་ཧི་ཁཱ་ཧི། རཀྟ ཨ༔ །སྟོང་ཆེན་མི་འགྱུར་ཤེས་རབ་ཡོལ་གོ་རུ། མཚན་བྲལ་
དཔེ་མེད་བདག་འཛིན་སྲོག་ཁྲག་གཏིབ།། སྨོན་མེད་རང་བྱུང་དཀྱིལ་འཁོར་ལྷ་
ལ་འབུལ།། རྣམ་ཐར་སུམ་ལྡན་མངོན་གྱུར་བདག་ལ་སྩོལ༎ མ་ཧཱ་ཏིང་མུར་རཀྟ་
ཁཱ་ཧི། གཏོར་མ། ཨ༔ །དབྱིངས་སྣང་རྣམ་པར་དག་པའི་བསྭེ་ཁབ་ཏུ། རིག་གདངས་
འགག་པ་མེད་པའི་གཏོར་ཆེན་བརྗིད།། ཐིག་ལེ་ཐིག་ཕྲན་ཚོམ་བུའི་རྒྱན་དང་
བཅས།། གསང་བདག་དཀྱིལ་འཁོར་ལྷ་ལ་འབུལ་ལོ་བཞེས༎། Ś་ཟད་མིན་བྷ་ལིང་
ཏ་ཁཱ་ཧི། གསང་མཆོད་འབུལ་བ་ནི། ཨ༔ འཁོར་འདས་བོན་ཀུན་ཀ་དག་ངང་དུ་སྦྱོར།
གཟུང་འཛིན་གཉིས་མེད་རིག་རྩལ་ཆེན་པོར་སྒྲོལ། རང་བྱུང་རང་གྲོལ་ཟུང་
འཇུག་འོད་གསལ་ངང་། འཁོར་གསུམ་མི་དམིགས་དག་མཉམ་ངང་དུ་བཞེས།།
98

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
མ་ཧཱ་ཨེ་ཝཾ་ཝཱི་ན་ཧོ། དེ་ནས་འཛབ་མཆོད་འབུལ་བ་ནི། རང་ཉིད་གསང་བའི་བདག་པོ་གསང་
བ་འདུས་པ་ཡབ་ཡུམ་འཁྲིལ་སྦྱོར་དུ་བཞུགས་པའི་ཐུགས་ཀར།། གཤེན་ལྷའི་སྐུ་
མཉམ་བཞག་བུམ་པ་བསྣམས་པ།། དེའི་ཐུགས་ཀློང་ཀུན་ཏུ་བཟང་པོ་ཚོན་གང་
བ་མཐིང་ཁ་དཀྱིལ་མཉམ་ཅན།། དེའི་ཐུགས་མཛོད་ཉི་ཟླ་མདྨའི་གདན་ལ་སྲོག་
གི་དྭངས་མ་ཨཿདཀར་སྤུ་ཤད་ཙམ་ལ།། སྔགས་ཀྱི་ཕྲེང་བ་ཡབ་ཡུམ་ཞལ་གསང་
བརྒྱུད་དེ་ས་བོན་ལ་གཡས་སུ་སྒ་ར་ར་འཁོར་བས། འོད་ཟེར་དཔག་ཏུ་མེད་པ་
ཕྱོགས་བཅུར་འཕྲོས་ཏེ་རྒྱལ་བ་ཐམས་ཅད་ཀྱི་ཐུགས་བརྒྱུད་བསྐུལ།། རིག་འཛིན་
རྣམས་ཀྱི་བྱིན་རླབས་བསྡུས།། དྲེགས་ཅན་ཚོགས་ཀྱི་སྟོབས་ཤུགས་བཅོམ། རིགས་
དྲུག་འཁོར་བའི་ཉོན་མོངས་སྦྱོང་།། སླར་འདུས་ཏེ་སྣང་གྲགས་དྲན་རྟོག་ཐམས་
ཅད་གསང་བདག་བླ་མ་རིག་འཛིན་གྱི་གསང་བ་གསུམ་གྱི་རང་བཞིན་དུ་གྱུར་པར་
བསམ་ལ། སྙིང་པོ་ནི། ཨ་ཨཱོྃ་ཧཱུཾ། རཾ་ཛཿཨ་དཀར་བ་གྱེར་གསལ་འབར་ནམ་དྲང་གྱེར་
སྤུངས་ཧྲི་མ་ཧ་རི་ནི་ས་སརྦ་སི་ཏི་ཧཱུཾ་ཧྲཱི་བྃ། ཞེས་དབྱངས་ཀྱི་ཅི་ལྕོགས་བཟླ་བ་དང་། རླུང་འབྱིན་
འཇུག་